PHATRAคึก ทุนภัทรยื่นขอออกหุ้นแลก
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

โพสต์ทูเดย์ — PHATRA ร้อนนักลงทุนไล่ซื้อก่อนนำไปแลกหุ้นทุนภัทร
นักลงทุนให้ความสนใจซื้อขายหุ้นบริษัทหลักทรัพย์ภัทร (PHATRA) มากเป็นพิเศษ และราคาขยับขึ้นแรง 1.50 บาท หรือเพิ่มขึ้น 5.17% ปิดที่ระดับ 30.50 บาท มูลค่าการซื้อขายทั้งสิ้น 318.57 ล้านบาท 
สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เปิดเผยว่า บริษัททุนภัทรยื่นแบบไฟลิง เมื่อวันที่ 1 ต.ค. 2553 เสนอขายหุ้นสามัญเพิ่มทุนจำนวน 213.50 ล้านหุ้น มูลค่าที่ตราไว้หุ้นละ 5 บาท เพื่อแลกหุ้นให้กับผู้ถือหุ้นของ บล.ภัทร (PHATRA) ที่มีชื่อในสมุดทะเบียน วันที่ 13 ต.ค. 2553 ตามคำเสนอหลักทรัพย์โดยมีบริษัท แอดไวเซอรี่ พลัส เป็นที่ปรึกษาทางการเงิน 
ทั้งนี้ ภายหลังการทำคำเสนอซื้อสำเร็จ บริษัทจะมี PHATRA เป็นบริษัทย่อย โดยถือหุ้นมากกว่า 75% และนำหุ้นของบริษัททุนภัทรเข้าเป็นหลักทรัพย์จดทะเบียนในตลาดหลักทรัพย์แห่งประเทศไทยแทนหุ้น PHATRA ที่จะถูกเพิกถอนออกจากการเป็นหลักทรัพย์จดทะเบียน
สำหรับบริษัททุนภัทรเป็นบริษัทโฮลดิง จัดตั้งขึ้นตามแผนการปรับโครงสร้างกิจการของ PHATRA เพื่อดำเนินธุรกิจการลงทุนและถือหุ้นของ PHATRA สามารถทำธุรกิจได้คล่องตัวมากขึ้น ไม่ติดข้อบังคับหรือกฎเกณฑ์ธุรกิจหลักทรัพย์ ทั้งนี้ ณ วันที่ 21 ก.ย. 2553 บริษัทมีทุนจดทะเบียน 1,067.51 ล้านบาท และเรียกชำระแล้ว 1 หมื่นล้านบาท